10. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 74475/6443 της 4/18 Ιαν. 1971 (ΦΕΚ Β΄ 31) Περί καθορισμού διαδικασίας χορηγήσεων συν/τος επί των συναπτομένων ασφαλίσεων υπό των εν Ελλάδι λειτουργουσών Ασφαλιστικών Επιχειρήσεων. Έχοντες υπ’ όψιν: 1.Τας διατάξεις του άρθρ. 4 του Νόμ. 5422/1932 και του άρθρου 7 του Α.Ν. 800/1937, ως ετροποποιήθη και συνεπληρώθη υπό του Α.Ν. 1456/1938, του Α.Ν. 2079/39 και του άρθρου 51 του Ν.Δ. 400/1970 και 2.Την υπ’ αριθ. 1809/13.8.1970 πρότασιν της παρά τη Νομισματική Επιτροπή Υποεπιτροπής Πιστώσεων, καθορίζομεν την παρά της Τραπέζης της Ελλάδος τηρητέαν διαδικασίαν δια την χορήγησιν εις τας εν Ελλάδι λειτουργούσας ασφαλιστικάς επιχειρήσεις ημεδαπάς και αλλοδαπάς, ως και τους εν Ελλάδι ανεγνωρισμένους αντιπροσώπους των μεσιτών του Λλόϋδς Λονδίνου, συν/τος επί των παρ’ αυτών συναπτομένων ασφαλίσεων ως εξής: Άρθρον 1 1.Επί των εις δραχμάς, ως και επί των κατά τας κειμένας διατάξεις εις αλλοδαπόν νόμισμα ή συνάλλαγμα επί του εξωτερικού συναπτομένων ασφαλίσεων υπό των εν Ελλάδι λειτουργουσών ασφαλιστικών επιχειρήσεων, ημεδαπών και αλλοδαπών, συμπεριλαμβανομένων και των ναυτικών ασφαλίσεων παρά τω Λλόϋδ Λονδίνου μέσω των ανεγνωρισμένων εν Ελλάδι γραφείων αντιπροσωπείας των μεσιτών τούτων, χορηγείται συνάλλαγμα ίσον προς το εκάστοτε παρ’ αυτών πραγματικώς οφειλόμενον ποσόν εις τους εν τω εξωτερικώ αντασφαλιστάς προκειμένου περί ημεδαπών ή τας έδρας των προκειμένου περί αλλοδαπών, καθώς και προς τους εν Λονδίνω μεσίτας του Λλόϋδς, προκειμένου περί των ανεγνωρισμένων εν Ελλάδι γραφείων αντιπροσωπείας τούτων. 2.Εις περίπτωσιν πραγματοποιήσεως ασφαλιστικού κινδύνου η ασφαλίσασα εν Ελλάδι επιχείρησις ή το γραφείον αντιπροσωπείας μεσίτου του Λλόϋδς Λονδίνου, υποχρεούνται εις την εισαγωγήν συν/τος ίσου προς το 100% πάσης πραγματοποιουμένης ζημίας, της αναλογούσης εις το τμήμα του κινδύνου δια το οποίον εχορηγήθη συνάλλαγμα υπό της Τραπέζης της Ελλάδος. 3.α)Η υποβολή εις την Τράπεζαν της Ελλάδος των δικαιολογητικών παρά των ασφαλιστικών εταιρειών δια τον έλεγχον του χορηγουμένου συν/τος δέον να ενεργήται εις το τέλος εκάστου ημερολογιακού έτους και το βραδύτερον εντός (τριών) μηνών από της λήξεως τούτου. Κατά την διάρκειαν εκάστου ημερολογιακού έτους αι ασφαλιστικαί επιχειρήσεις δύνανται να πραγματοποιούν εμβάσματα, αι ημεδαπαί υπέρ των αντασφαλιστών των και αι αλλοδαπαί υπέρ της έδρας των, μόνον βάσει υπευθύνων δηλώσεων υποβαλλομένων εις την Τράπεζαν της Ελλάδος εις ας θα αναφέρουν ρητώς ότι το αιτούμενον προς εξαγωγήν ποσόν συν/τος, μετά την αφαίρεσιν των προμηθειών, ζημιών και εν γένει εξόδων βαρυνουσών τους αντασφαλιστάς του εξωτερικού ή τας έδρας των αλλοδαπών ασφαλιστικών εταιρειών, είναι ίσον με το εκάστοτε παρ’ αυτών πραγματικώς οφειλόμενον ποσόν συν/τος. Εις ας περιπτώσεις η υποβολή δεν πραγματοποιείται εντός της κατά τα ανωτέρω οριζομένης (τριμήνου) προθεσμίας η Τράπεζα της Ελλάδος θα αναστέλη, μέχρι της υποβολής των εν λόγω δικαιλογητικών, την χορήγησιν συναλλάγματος δι’ έμβασμα προς τους αντασφαλιστάς ή την έδραν της αλλοδαπής ασφαλιστικής εταιρείας δια την  πληρωμήν αντασφαλίστρων ή ασφαλίστρων. Δια της υπ’ αριθ. 62294 της 11/15 Νοεμ. 1974 (ΦΕΚ Β΄ 1163) αποφ. Υπουργών Οικονομικών και Εμπορίου καθωρίσθη όπως η υποβολή των δικαιολογητικών εις την Τράπεζαν ενεργήται το βραδύτερον εντός 6 μηνών από της λήξεως εκάστου ημερολ. έτους. Η εκ της ανωτέρω αιτίας αναστολή χορηγήσεως συν/τος ισχύει και εις τας περιπτώσεις κατά τας οποίας υφίσταται πιστωτικόν υπόλοιπον εκ προηγουμένων χήσεων υπέρ των αντασφαλιστών ή υπέρ της έδρας της ασφαλιστικής εταιρείας. β)Η υπό των ανεγνωρισμένων εν Ελλάδι γραφείων αντιπροσωπείας μεσιτών Λλόϋδς υποβολή δικαιολογητικών δια τον έλεγχον και την χορήγησιν εις αυτούς του σχετικού συν/τος δέον να ενεργήται καθ’ έκαστον μήνα. Άρθρον 2. Η χορήγησις συν/τος δια τας ανωτέρω περιπτώσεις θα λαμβάνη χώραν ειδικώτερον ως ακολούθως: 1.Εις τας αλλοδαπάς ασφαλιστικάς εταιρείας. α)Εις τας εν Ελλάδι νομίμως λειτουργούσας αλλοδαπάς ασφαλιστικάς επιχειρήσεις χορηγείται κατά τα ανωτέρω συν/γμα δια την πληρωμήν των εις τας έδρας των οφειλομένων ασφαλίστρων άνευ ουδεμιάς διακρίσεως ως προς την μορφήν υπό την οποίαν λειτουργούν εν Ελλάδι αύται, τουτέστιν εάν εργάζωνται δια Πρακτορείου ή Υποκαταστήματος. β)Εις περίπτωσιν πραγματοποιήσεως κινδύνου η ασφαλίσασα εν Ελλάδι εταιρεία υποχρεούται εις την εισαγωγήν συν/τος ίσου προς το 100% πάσης πραγματοποιουμένης ζημίας, ανεξαρτήτως εάν η πληρωμή της ζημίας εγένετο εις αλλοδαπόν νόμισμα ή συν/γμα επί του εξωτερικού ή εις δραχμάς. 2.Εις τας ημεδαπάς ασφαλιστικάς εταιρείας. α)Δια την πληρωμήν αντασφαλίστρων εις τους αντασφαλιστάς χορηγείται συν/γμα κατά τα ανωτέρω οριζομενα. β)Εις περίπτωσιν πραγματοποιήσεως κινδύνου η ημεδαπή ασφαλιστική εταιρεία υποχρεούται εις την εισαγωγήν συν/τος ίσου προς το 100% πάσης πραγματοποιηθείσης ζημίας, της αναλογούσης εις το τμήμα του κινδύνου δια το οποίον εχορηγήθη εις αυτήν συν/γμα υπό της Τραπέζης της Ελλάδος. γ)Εξαιρετικώς εάν ο δικαιούχος της ασφαλιστικής αποζημιώσεως τυγχάνει αλλοδαπός, μη διαμένων μονίμως εν Ελλάδι, χορηγείται εις την ασφαλίσασαν εταιρείαν συν/γμα και δια το τμήμα της ζημίας το αναλογούν εις την ίδιαν αυτής κράτησιν. Εν περιπτώσει ταύτη η ασφαλίσασα εταιρεία υποχρεούται εις την εισαγωγήν συν/τος ίσου προς το 100% πάσης πραγματοποιουμένης ζημίας, αναλαγούσης εις το τμήμα του κινδύνου δια το οποίον εχορηγήθη εις αυτήν συν/γμα προς αντασφάλισιν εις το εξωτερικόν. 3.Δια τας ναυτικάς ασφαλίσεις παρά τω Λλόϋδς Λονδίνου. α)Δια τας ναυτικάς ασφαλίσεις παρά τω Λλόϋδς Λονδίνου μέσω των αναγνωρισμένων εν Ελλάδι γραφείων αντιπροσωπείας των μεσιτών του Λλόϋδς χορηγείται, κατά τα ανωτέρω οριζόμενα, συν/γμα ίσον προς το εκάστοτε παρά των γραφείων τούτων οφειλόμενων ποσών εις τους εν Λονδίνω μεσίτας του Λλόϋδς. β)Εις περίπτωσιν πραγματοποιήσεως κινδύνου ισχύουν τα εις εδάφιον β΄ της παραγράφου 1 του παρόντος άρθρου προβλεπόμενα.  (Αντί της σελ. 246,07) Σελ. 246,07(α) Τεύχος 547-Σελ. 73 Ιδιωτική Επιχείρηση Ασφαλίσεως 12.Μ.α.10 Άρθρον 3. 1.Τα υπό των αλλοδαπών και ημεδαπών ασφαλιστικών εταιρειών εις το τέλος εκάστου ημερολογιακού έτους και το βραδύτερον εντός τριών μηνών από της λήξεως αυτού υποβαλλόμενα δικαιολογητικά προς έλεγχον του χορηγουμένου συν/τος δέον απαραιτήτως να παρουσιάζουν ενιαίαν εικόνα τυποποιημένην, του ετησίου απολογισμού των εργασιών των εταιρειών ως ακολουθώς: Εις το σκέλος της χρεώσεως του σχετικού λογ/σμού θα καταχωρούνται: α)Αι προμήθειαι και εκπτώσεις (μετ’ αφαίρεσιν των εξ αυτών ακυρωθεισών). β)Αι καταβληθείσαι ασφαλιστικαί αποζημιώσεις (ασφαλίσματα). γ)Το Τεχνικόν απόθεμα των εν ισχύϊ κινδύνων και προκειμένου περί του κλάδου ζωής το μαθηματικόν απόθεμα. δ)Το απόθεμα των εκκρεμών ζημιών. ε)Πάσα άλλη χρέωσις εξ ασφαλιστικής εργασίας προερχομένη. στ)Το τυχόν προκύπτον εξακτέον υπόλοιπον. Εις το σκέλος της πιστώσεως θα καταχωρώνται: α)Τα πραγματοποιηθέντα καθαρά ασφάλιστρα ή αντασφάλιστρα (μετ’ αφαίρεσιν των ακυρωθέντων εκ τούτων). β)Το τεχνικόν απόθεμα δια τους εν ισχύϊ κινδύνους της προηγουμένης περιόδου και προκειμένου περί του κλάδου ζωής το μαθηματικόν απόθεμα και οι βάσει του τεχνικού επιτοκίου αναλογούντες τόκοι. γ)Το απόθεμα εκκρεμών ζημιών προηγουμένης περιόδου. δ)Τα τυχόν εμβάσματα της έδρας ή των αντασφαλιστών. ε)Πάσα άλλη δικαιολογημένη, εξ ασφαλιστικής εργασίας προερχομένη, πίστωσις. στ)Το τυχόν προκύπτον εισακτέον υπόλοιπον. Τα υπό των ημεδαπών ασφαλιστικών εταιρειών υποβαλλόμενα δικαιολογητικά θα συνοδεύωνται υποχρεωτικώς υπό: Αναλυτικών καταστάσεων, κατά ζημίαν, των κατά την ελεγχομένην περίοδον καταβληθεισών εις την αλλοδαπήν αποζημιώσεων, δια της οποίας εχορήγηθη συνάλλαγμα υπό της Τραπέζης της Ελλάδος. Τα υπό των αλλοδαπών ασφαλιστικών εταιρειών υποβαλλόμενα δικαιολογητικά θα συνοδεύωνται υποχρεωτικώς από: -Υπευθύνων δηλώσεων περί των καταβαλλομένων υπό της έδρας των κανονικών προμηθειών, ως και των τυχόν συμπληρωματικών παροχών ή εκπτώσεων. -Αναλυτικών καταστάσεων, κατά ζημίαν, των κατά την ελεγχομένην περίοδον καταβληθεισών εις την αλλοδαπήν αποζημιώσεων, δια τας οποίας εχορηγήθη συνάλλαγμα υπό της Τραπέζης της Ελλάδος. 2.Τα υπό των ανεγνωρισμένων εν Ελλάδι Γραφείων των μεσιτών του Λλόϋδς Λονδίνου υποβαλλόμενα καθ’ έκαστον μήνα δικαιολογητικά προς έλεγχον του χορηγουμένου συν/τος δέον να παρουσιάζουν ενιαίαν εικόνα, τυποποιημένη, του μηναίου απολογισμού των εργασιών των ανωτέρω Γραφείων ως ακολούθως: Εις το σκέλος της χρεώσεως του σχετικού λογ/σμού θα καταχωρώνται. α)Αι προμήθειαι και εκπτώσεις. Σελ. 246,08(α) Τεύχος 547-Σελ. 74 β)Αι καταβληθείσαι ασφαλιστικαί αποζημιώσεις αι αναφερόμεναι εις τα συνημμένα δικαιολογητικά κατά GREDIT NOTE. γ)Αι επιστροφαί ασφαλίστρων αι αναφερόμεναι εις τα συνημμένα GREDIT NOTE. δ)Πάσα άλλη δαπάνη, σχετική με την κίνησιν του λόγ/σμού βαρύνουσα τους μεσίτας του Λλόϋδς Λονδίνου. ε)Το τυχόν προκύπτον εξακτέον ποσόν. Εις το σκέλος της πιστώσεως του λογ/σμού θα καταχωρώνται: α)Το συνολικόν ποσόν των πραγματοποιηθέντων ασφαλίστρων κατά DEBIT NOTE. β)Τα τυχόν πραγματοποιούμενα εμβάσματα υπό των μεσιτών Λλόϋδς Λονδίνου. γ)Πάσα άλλη πίστωσις, σχετική με την κίνησιν του Λογ/σμού, υπέρ των μεσιτών Λλόϋδς Λονδίνου. δ)Το τυχόν προκύπτον εισακτέον ποσόν. Τα υπό των εν Ελλάδι αντιπροσώπων των μεσιτών Λλόϋδς Λονδίνου υποβαλλόμενα δικαιολογητικά θα συνοδεύωνται υποχρεωτικώς: α)Δια των GRETID και DEBIT NOTE. β)Δια των τυχόν βεβαιώσεων αγοράς συν/τος. γ)Δια παντός χρεωστικού ή πιστωτικού στοιχείου σχετικού με την κίνησιν του λογ/σμού. Άρθρον 4. Αι ημεδαπαί και αλλοδαπαί εταιρείαι ως και οι αντιπρόσωποι των μεσιτών Λλόϋδς Λονδίνου δια τα μέχρι 31.3.1970 εις χείρας των ή παρά Τραπέζαις του εσωτερικού κατατειθέμενα επ’ ονόματι των αντασφαλιστών ή της έδρας ή των μεσιτών του Λλόϋδς Λονδίνου και μη εγκριθέντα υπό της Υποεπιτροπής Ελέγχου Συν/τος ή της Νομισματικής Επιτροπής ποσά, λόγω διαφοράς προμηθείας της οριζομένης υπό της αντικατασταθείσης παραγράφου 6 του άρθρου 7 του Α.Ν. 800/1937 ανερχομένης εις 35% των ασφαλίστρων ή αντασφαλίστρων και της προμηθείας ήτις παρείχετο υπό των αντασφαλιστών του εξωτερικού ή της έδρας των αλλοδαπών ασφαλιστικών εταιρειών ως και των μεσιτών του Λλόϋδς Λονδίνου, υποχρεούνται όπως το βραδύτερο μέχρι της 30.6.1971 δι’ υπευθύνου δηλώσεώς των προς τα παρά τη Τραπέζη της Ελλάδος Τμήμα Δεσμευμένων Καταθέσεων, γνωρίσουν τα συνολικά κατ’ αντασφαλιστήν, προκειμένου περί ημεδαπών ή της έδρας προκειμένου περί αλλοδαπών ασφαλιστικών εταιρειών, ως και εις τους εν Λονδίνω μεσίτας του Λλόϋδς υπό των εν Ελλάδι αντιπροσώπων αυτών, μη εγκριθέντα εκ της ανωτέρω αιτίας ποσά συναλλάγματος. Περί του δυνατού ή μη της χρησιμοποιήσεως των εν λόγω ποσών προς κάλυψιν συν/κών υποχρεώσεων εξ αντασφαλιστικών ή ασφαλιστικών εργασιών ή και δι’ άλλους σκοπούς απαιτείται απόφασις της παρά τη Νομισματική Επιτροπή Υποεπιτροπής Πιστώσεων, εις την οποίαν δι’ αιτήσεώς των, αι ενδιαφερόμεναι εν προκειμένω ασφαλιστικαί επιχειρήσεις δέον ν’απευθύνονται. Άρθρον 5 Αι διατάξεις της παρούσης αποφάσεως εφαρμόζονται αναλόγως και επί των ημεδαπών αντασφαλιστικών επιχειρήσεων. Η παρούσα δημοσιευθήτω δια της εφημερίδος της Κυβερνήσεως. 12.Μ.α.10 Ιδιωτική Επιχείρηση Ασφαλίσεως